Diari Oficial de la Generalitat Valenciana


Sumari del DOGV 5060, del 29-07-2005 (2005/8597)

Notificació de la sentència núm. 362, recaiguda en les actuacions de juí ordinari núm. 202/2004, a Corporació Immobiliària Benidorm, SA.
----------------------------------------------------------------------------------------------------------------------------------------

### Dades del document

Número de DOGV
:   5060

Data del DOGV
:   29-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8597


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència núm. 362, recaiguda en les actuacions de juí ordinari núm. 202/2004, a Corporació Immobiliària Benidorm, SA. [2005/8597]
  
Procediment: Juí ordinari 000202/2004.
  
Part demandant: Comunitat Edifici Pagoda.
  
Part demandada: Corporació Immobiliària Benidorm, SA.
  
Sobre: ordinaris.
  
En el juí referenciat s'ha acordat entregar a la part demandada la sentència la fallada literal de la qual és el següent:
  
Sentència número 362 (reclamació quantitat comunitat propietaris).
  
Benidorm, 16 de maig del 2005.
  
Vistes per mi, Rafael Romero del Pozo, magistrat-jutge titular del Jutjat de Primera Instància i Instrucció número 4 d'esta localitat, les presents actuacions de juí declaratiu ordinari que amb el número 202/2005, s'han tramitat en este Jutjat a instància de la part actora Comunitat Edifici Pagoda amb domicili al carrer Russafa de la localitat de Benidorm, representat pel procurador senyor Cabanes i assistit per la lletrada senyora García, contra la part demandada Corporació Immobiliària Benidorm, SA, en situació de rebel·lia, en l'exercici de l'acció de reclamació de quantitat derivada de quotes i despeses de comunitat.
  
Decisió: acorde estimar la demanda presentada pel procurador senyor Cabanes en representació de la Comunitat de propietaris de l'edifici Pagoda de la localitat de Benidorm, assistit per la lletrada senyora García, contra l'entitat mercantil Corporació Immobiliària Benidorm, SA, amb expressa imposició de costes a la part demandada en este procés.
  
Acorde condemnar a la part demandada a pagar a la part actora la quantitat de 3.933,83 euros més els interessos legals des de la data d'interposició de la demanda i fins a la data de la sentència, i, el mateix interés incrementat en dos punts des de la sentència fins a la seua total execució, amb expressa imposició de les costes causades en esta instància a la part demandada.
  
Traslladeu esta resolució a les parts, notificant-los que aquesta no és ferma i cal preparar recurs d'apel·lació en el termini de cinc dies comptats des de la data de la notificació per mitjà d'escrit presentat davant este Jutjat, perquè en prengueu coneixement i resolució per l'Audiència Provincial d'Alacant.
  
Allibereu testimoni d'esta resolució per a la seua incorporació a les actuacions i arxiveu l'original en els llibres que legalment corresponga.
  
Aquesta és la meua sentència, que pronuncie, mane i signe. En done fe.
  
Publicació: donada, llegida i publicada que fou l'anterior sentència pel senyor jutge que la va dictar, estant aquest fent audiència pública en el mateix dia de la data, de la qual cosa jo, la secretària judicial, en done fe, a Benidorm, el setze de maig de dos mil cinc.
  
En atenció al desconeixement de l'actual domicili o residència de la part demandada, per provisió de 2 de juny de 2005, el senyor jutge, de conformitat amb el que disposa l'article 497.2 de la Llei 1/2000, d'Enjudiciament Civil, ha acordat portar a efecte el present edicte per a la seua notificació al demandat a través de la seua publicació en el Diari Oficial de la Generalitat Valenciana.